EkBass/fiwiki-20250220-pages-articles huggingface dataset:
Kaisu Snellman

Ellen Kaisu Snellman (5. maaliskuuta 1898 Helsinki – 1992) oli suomalainen opettaja ja filosofian kandidaatti. Hän oli mukana Oxfordin ryhmäliikkeessä ja myöhemmin Moraalinen varustautuminen -järjestössä (MRA).Kuka kukin on 1954Geni.com : Kaisu Snellman Kaisu Snellmanin vanhemmat olivat todellinen valtioneuvos Karl Snellman ja Ellen Sofia Elisabeth Möller. Hän oli naimisissa vuodesta 1920 Yhtyneet Paperitehtaat Oy:n toimitusjohtajan Arthur Benjamin Snellmanin (1887–1972) kanssa ja heillä oli kuusi lasta. Snellman pääsi ylioppilaaksi 1916, valmistui filosofian kandidaatiksi 1934 ja kansakoulunopettajaksi 1950. Hän oli Helsingissä opettajana vuodesta 1951 alkaen. Snellman tutustui 1930-luvun puolivälissä Oxford-liikkeeseen kirjallisuuden kautta. Hän matkusti Tanskaan tapaamaan liikkeen johtoa ja päätti sitten alkaa edistää liikkeen toimintaa Suomessa. Hän toimitti suomeksi liikkeen Rising Tide -julkaisun, joka ilmestyi Suomessa joulukuussa 1937 nimellä Kansat nousevat. Oxfordin hengessä, Kuva, 05.01.1938, nro 1, s. 18, Kansalliskirjaston digitaaliset aineistot Myöhemmin Snellman edusti Suomen MRA-liikettä Pohjoismaissa, Hollannissa, Englannissa, Sveitsissä sekä Yhdysvalloissa pidetyissä konferensseissa. == Lähteet == Luokka:Suomalaiset opettajat Luokka:Vuonna 1898 syntyneet Luokka:Vuonna 1992 kuolleet
Granger

Granger on muun muassa seuraavien henkilöiden sukunimi: * Bill Granger (1941–2012), yhdysvaltalainen kirjailija * Clive W. J. Granger (1934–2009), brittiläinen taloustieteilijä * Danny Granger (s. 1983), yhdysvaltalainen koripalloilija * David Granger (s. 1945), Guyanan presidentti * David Granger (1903–2002), yhdysvaltalainen liikemies, rattikelkkailija ja olympiamitalisti * Dorothy Granger (1912–1995), yhdysvaltalainen näyttelijä * Farley Granger (1925–2011), yhdysvaltalainen näyttelijä * Stewart Granger (1913–1993), englantilainen näyttelijä. == Kuvitteelliset henkilöt == * Colby Granger, FBI- agentti yhdysvaltalaisessa rikossarjassa Num3rot * Hermione Granger, noita Harry Potter -kirjasarjassa.
Wisdom (Altarian albumi)

__NOTOC__ Wisdom on Altarian viides studioalbumi, joka julkaistiin 8. heinäkuuta 2022. Yhtye on tuottanut albumin itse, sekä äänittänyt sen omalla studiollaan. == Kappaleet == # # # # # # # # # # # == Arvostelut == * Imperiumi.net: 7½/10Levyarvostelu: Altaria - Wisdom Viitattu 24.8.2022. * Inferno: Pätevä paluulevy arvokkaasti vanhenneelta yhtyeeltä – arviossa Altaria Viitattu 22.9.2022. == Lähteet == == Aiheesta muualla == * * Luokka:Vuoden 2022 albumit Luokka:Altarian albumit
Pusher 3

Pusher 3 (tunnetaan myös nimellä Pusher III: I’m the Angel of Death) on vuonna 2005 ensi-iltansa saanut tanskalainen rikoselokuva, jonka on ohjannut ja käsikirjoittanut Nicolas Winding Refn. Se on Pusher-trilogian viimeinen osa, ja se sai ensi-iltansa elokuussa 2005. == Näyttelijät == == Lähteet == == Aiheesta muualla == * * * Luokka:Vuoden 2005 elokuvat Luokka:Tanskalaiset elokuvat Luokka:Rikoselokuvat Luokka:Nicolas Winding Refnin ohjaamat elokuvat
Vic-des-Prés

Vic-des-Prés on kunta Ranskassa Côte-d'Orin departementissa Bourgogne-Franche- Comtén alueella. Se sijaitsee noin 22 kilometriä Beaunen kaupungista luoteeseen. Kunnan keskustassa oleva 1200-luvulla rakennettu Saint-Pierren ja Saint-Paulin kirkko on luokiteltu historialliseksi muistomerkiksi. Kirkon sisällä on 1400-luvulta peräisin oleva pronssinen aspersorium, eli vihkivesiastia. ==Lähteet== ==Aiheesta muualla== Luokka:Côte-d’Orin kunnat
Elsa Könönen

Elsa Helena Könönen (13. marraskuuta 1899 – 13. maaliskuuta 1980 Helsinki) oli suomalainen järjestötyöntekijä sekä sairaan- ja sosiaalihoitaja, opettaja, kirjailija ja kääntäjä. ==Henkilöhistoria== Elsa Könösen vanhemmat olivat Juhana Könönen ja Julia Alexandra Tamelander. Filosofian maisteriksi valmistunut Könönen toimi sihteerinä Suomen Punaisen Ristin keskushallituksessa 1920-luvun lopulta 1930-luvun lopulle, kun järjestö oli Mannerheimin johtama. Hän kirjoitti muistelmateoksen näistä työvuosistaan, mutta toimitti myös Pelastusarmeijan historiikin Suomessa. Suomen Punaisen Ristin keskushallituksen palveluksen jätettyään Könönen työskenteli vuoden 1940 kesäolympialaisten valmistelussa ja talvisodan alettua yhteensä viisitoista vuotta Punaisen Ristin Sairaalan palveluksessa sairaan- ja sosiaalihoitajana. Myöhemmin hän toimi oppikoulun historian ja ranskan kielen opettajana. ==Julkaisuja== * Hengen miekka – auttava käsi: Pelastusarmeijan vaiheet Suomessa, 1964 * Kutsu pyhitykseen, 1965, Frederick Coutts, kääntänyt Elsa Könönen * Vuosikymmen Mannerheimin sihteerinä Suomen Punaisessa Ristissä 1928–38, 1966 ==Lähteet== Luokka:Suomalaiset kirjailijat Luokka:Suomalaiset tietokirjailijat Luokka:Suomalaiset sairaanhoitajat Luokka:Suomalaiset opettajat Luokka:Suomentajat Luokka:Vuonna 1899 syntyneet Luokka:Vuonna 1980 kuolleet
Punanukkasimppu

Punanukkasimppu (Caracanthus madagascariensis) on nukkasimppuihin kuuluva kalalaji. Lajia tavataan Intian valtamerestä. ==Koko ja ulkonäkö== Punanukkasimppu voi kasvaa suurimmillaan noin 5 cm pitkäksi. Ruumiinmuodoltaan laji on soikea ja hieman litistynyt. Selkäevä on pitkä ja sen keskellä on lovi. Selkäevän ruodot ovat yhteydessä myrkkyrauhaseen. Punanukkasimppu on väriltään harmahtavan vaaleanpunainen ja ruumiissa on tummempaa punaista marmorikuviointia. ==Levinneisyys ja elintavat== Punanukkasimppua tavataan Afrikan itärannikolta Chagossaarille. Kalan elinympäristöä ovat koralliriutat ja se piileskelee päivisin korallien joukossa. Lajin ravintoa ovat pienet äyriäiset ja kalat. ==Lähteet== Luokka:Simppukalat
Aili Rantasalo

Aili Rantasalo (Erkkilä) (1902 Sortavala – 1958) oli suomalainen taidemaalari.Kuvataiteilijamatrikkeli : Aili Rantasalo (Erkkilä) Aili Rantasalo kävi Suomen Taideyhdistyksen piirustuskoulun 1923–1929. Hänen taiteilijan debyyttinsä tapahtui Helsingissä 1926. Rantasalo osallistui Suomen Taiteilijain näyttelyihin vuosien 1926 ja 1951 välillä. Lisäksi hän osallistui Suomen taideakatemian kolmivuotisnäyttelyyn 1950. == Lähteet == Luokka:Suomalaiset taidemaalarit Luokka:Vuonna 1902 syntyneet Luokka:Vuonna 1958 kuolleet
Onni Aslak Rauhamaa

Onni Aslak Rauhamaa, vuoteen 1906 Nykopp (19. marraskuuta 1901 Oulu – 7. syyskuuta 1984 Jokioinen) oli suomalainen opettaja ja koulun- ja yritysjohtaja, joka sai maanviljelysneuvoksen arvonimen. Rauhamaan vanhemmat olivat kouluneuvos Onni Rauhamaa, aiemmin Nykopp, ja Signe Bucht ja puoliso vuodesta 1927 maatalous- ja metsätieteiden kandidaatti Kaisu Inkeri Hirvensalo, maanviljelysneuvos Gabriel Hirvensalon tytär. Rauhamaa tuli ylioppilaaksi Helsingin maanviljelyslyseosta vuonna 1921 ja valmistui agronomiksi Helsingin yliopistosta vuonna 1926. Hän oli toiminut assistenttina Suomen Suoviljelysyhdistyksessä, mutta meni valmistuttuaan maamieskoulun opettajaksi Peltosalmelle. Uudenmaan maamieskoulun opettajana, johtajana ja koulutilan hoitajana Rauhamaa toimi 1927–1929 ja sitten Jokioisten pienviljelijäkoulun opettajana vuoteen 1937, jolloin hän siirtyi Harjun maanviljelyskoulun johtajaksi, opettajaksi ja koulun harjoittelutilan johtajaksi. Vuonna 1954 Rauhamaasta tuli Jokioisten kartanoitten toimitusjohtaja ja samalla sen käytännöllis-tietopuolisen karjanhoitokoulun johtaja. Eläkkeelle vuonna 1969 jääneellä Rauhamaalla oli myös Jokioisissa useita luottamustehtäviä, kuten kunnanvaltuuston jäsenyys. Maanviljelysneuvoksen arvonimen Rauhamaa sai vuonna 1966.Kuka kukin on 1954, s. 688. Viitattu 7.5.2022. ==Lähteet== Luokka:Maanviljelysneuvokset Luokka:Suomalaiset opettajat Luokka:Suomen koulujen rehtorit Luokka:Suomalaiset yritysjohtajat Luokka:Jokioisten kunnanvaltuutetut Luokka:Vuonna 1901 syntyneet Luokka:Vuonna 1984 kuolleet
Hyde Parkin ja Regent's Parkin pommi-iskut

Väliaikainen IRA teki pommi-iskun 20. heinäkuuta 1982 Lontoon Hyde Parkissa ja Regent’s Parkissa. John Downey todettiin siviilioikeudenkäynnissä "aktiiviseksi osallistujaksi" iskuun. Hyde Parkissa autoon kätketty naulapommi räjäytettiin ohi kulkeneiden Household Cavalryn sotilaiden ollessa matkalla vahdinvaihtoseremoniaan tukikohdastaan. Seitsemän hevosta kuoli tai jouduttiin lopettamaan. Toinen pommi räjähti ajastettuna Regent’s Parkissa, jossa Royal Green Jacketsin soittokunta esitti musiikkia 120 hengen yleisölle. Danny McNamee tuomittiin iskuista 25 vuodeksi vankeuteen vuonna 1987. Hän valitti tuomiostaan ja voitti oikeusjutun joulukuussa 1998, mutta tuomareiden mukaan tämä ei välttämättä tarkoita hänen syyttömyyttään. == Lähteet == Luokka:City of Westminster Luokka:Terrori-iskut Lontoossa Luokka:Vuoden 1982 terrori-iskut
Rautpohjan paloasema

Keski-Suomen pelastuslaitoksen Rautpohjan paloasema sijaitsee osoitteessa Rautpohjankatu 3. Paloasema sijtaitsee Rautpohjan tehdasalueella ja siellä toimii sopimuspalokuntana Rautpohjan VPK. == Lähteet == Luokka:Jyväskylän rakennukset ja rakennelmat Luokka:Suomen paloasemat
Eino Wallenius

Eino Aleksis Wallenius (28. syyskuuta 1888 Kuopio – 3. helmikuuta 1971) oli suomalainen kolmiloikkaaja ja pikajuoksija. Hän edusti urallaan Kuopion Reipasta. Yleisurheilun Suomen-mestaruuskilpailuissa Wallenius sai kultaa kolmiloikassa vuonna 1908. Samoissa kisoissa hän oli hopealla 100 metrin juoksussa ja viides 400 metrin juoksussa. == Lähteet == Luokka:Suomalaiset kolmiloikkaajat Luokka:Suomalaiset pikajuoksijat Luokka:Vuonna 1888 syntyneet Luokka:Vuonna 1971 kuolleet
Karlivka

Karlivka (; vuoteen 1711 asti Ortšyk, 1735-1742 Minihpol; ) on kaupunki Ukrainan Pultavan alueen Pultavan piirissä. Karlivka sijaitsee Dneprin vesistön Orel-sivujoen Ortšyk-sivuhaaran varrella, 47 kilometriä aluekeskus Pultavan keskustasta itäkaakkoon. Ukrainan tilastokeskus arvioi kaupungin väkiluvuksi 14 172 asukasta vuoden 2021 alussa. Vuonna 2001 Karlivkan väkiluku oli 17 995 ja asukkaat olivat etniseltä taustaltaan pääosin ukrainalaisia. Karlivka on Ukrainan vuonna 2020 tehdyn aluehallintouudistuksen jälkeen kuulunut Pultavan piiriin; tätä ennen se oli Karlivkan piirin hallintokeskus (1923-2020). Kaupungin alueelta on löydetty pronssikauden hautapaikkoja (3 000-1 000 eaa.) ja hopeariimuja (100-200-luvulta jaa.). Kirjallinen maininta (1670) Dneprin (?) oikeanpuolen asukkaiden muuttamisesta seudulle ja siellä sijaitsevasta Ortšykin slobodasta. Se kuului Pultavan 1. sotilasrykmentin alueisiin. 1700-luvun alusta maat omisti Venäjän keisarikunnan armeijan kenraali I.-B. Weisbach. Hän nimesi Ortšykin vuonna 1711 Karlivkaksi; tätä pidetään kaupungin perustamisvuotena. Hänen kuoltuaan keisarinna Anna Ivanovna lahjoitti tilan 1735 kenttämarsalkka B.-K. Minihille, joka kutsui sitä Minihpoliksi. Keisarinna Elisabet lähettytti Minihin 1742 Siperiaan, jolloin asutus ympäristöineen siirtyi kreivi O. Rozumovskylle. Paikkakunnan nimi palasi Karlyvkaksi. Karlivka oli hallinnollisesti Pultavan kuvernementin Konstantynohradin kihlakuntaan kuuluva kylä, vuodesta 1863 volostin keskus. 1849 paikkakunnan maat myytiin suurruhtinatar Elena Pavlovnalle, jonka jälkeen ne kuuluivat suurruhtinatar Katarina Mikhailovnalle ja hänen jälkeläisilleen. Vuonna 1856 Karlivkan talonpojat vapautettiin maaorjuudesta. Vuonna 1859 kylässä asui 3 345 ihmistä, vuonna 1900: 4 926 as., vuonna 1923 4 774 as. (naapurikylän kanssa 8 064), 1939: 10 409 as. Piirikeskus vuodesta 1923. Stalinin aika kurjisti oloja, kylä kärsi muun muassa holodomorin vaikutuksista erityisesti vuosina 1932-1933. Kaupunkityyppisen taajaman asema 1939. Natsien miehitttämänä 21. syyskuuta 1941 - 20. syyskuuta 1943. Kaupungin asema vuonna 1957. Vuonna 1959 noin 14 500 asukasta, 1979 jo 19 300 asukasta. Hyökkäyssotansa (2022-) aikana Venäjä tuhosi kaupunkia muun muassa ohjuksia käyttäen. Ukr Poltobl Karliwka Mysk Rada 1 2019 (SU-HS).jpg|Karlivkan kaupungintalo. Карлівка.JPG|Karlivkan rautatieasema. М.Карлівка Полтавська область, Карлівська гімназія імені Ніни Герасименко.jpg|Karlivkan lukio. Karlivka Mashynobudivnyk Stadium.jpg|Stadion. == Lähteet == ==Aiheesta muualla== Luokka:Pultavan alueen kaupungit Luokka:Pultavan piiri
Jack Behrens

Jack Behrens (25. maaliskuuta 1935 Lancaster, Pennsylvania – 9. joulukuuta 2024) oli yhdysvaltalais-kanadalainenRépertitres François Verschaeve säveltäjä.Jack Behrens Debra Wanless Music Behrens aloitti pianonsoiton opiskelun 7-vuotiaana ja kiinnostui miltei samanaikaisesti myös säveltämisestä. Hän suoritti sekä kandidaatin että maisterin arvonsa Juilliard Schoolissa, jossa hänen sävellysopettajiaan olivat William Bergsma, Peter Mennin ja Vincent Persichetti. Vuonna 1962 Behrens pääsi Copley Foundationin apurahan turvin opiskelemaan Aspenin musiikkijuhlille -ja kouluun Darius Milhaud'n oppiin. Filosofian tohtorin arvon sävellyksessä hän sai Harvardin yliopistossa, jossa häntä opettivat Leon Kirchner ja Roger Sessions. Hän osallistui myös erikoistuneemmille Christian Wolffin ja Robert Lowellin kursseille. Behrensin teoksista levytyksiä ovat tehneet muiden muassa Bianca Baciu (Homages for Piano Solo, Centaur Records), Karin Di Bella (Variants, Naxos) sekä Elaine Lau ja Joseph Ferretti (Music for Two Pianos, Capstone Records). Behrens ohjasi kolme kanadalaista John Cagen teoksen Europera 5 tuotantoa. Hän oli Canadian Music Centren Associate Composer ja opetti muun muassa Reginan yliopistossa, Simon Fraserin yliopistossa, Länsi-Ontarion yliopistossa (Western University) sekä The Glenn Gould Schoolissa. == Lähteet == Luokka:Yhdysvaltalaiset säveltäjät Luokka:Kanadalaiset säveltäjät Luokka:Vuonna 1935 syntyneet Luokka:Vuonna 2024 kuolleet
Behrens

Behrens on muun muassa seuraavien henkilöiden sukunimi: * Bertha Behrens (1848–1912), saksalainen kirjailija * Hildegard Behrens (1937–2009), saksalainen sopraano * Jack Behrens (1935–2024), yhdysvaltalais-kanadalainen säveltäjä * Kevin Behrens (s. 1991), saksalainen jalkapalloilija * Kurt Behrens (1884–1928), saksalainen uimahyppääjä ja olympiamitalisti * Otto Behrens (1850–1939), saksalaissyntyinen Ruotsissa ja Suomessa vaikuttanut puupiirtäjä * Peter Behrens (1868–1940), saksalainen arkkitehti ja teollinen muotoilija * Sam Behrens (s. 1950), yhdysvaltalainen näyttelijä.
Fade to Black (Nadir Rüstəmlin kappale)

Fade to Black on Nadir Rüstəmlin kappale, jolla hän edusti Azerbaidžania vuoden 2022 Eurovision laulukilpailussa Torinossa. Kappale kilpaili Euroviisujen finaalissa, jossa se sai 106 pistettä ja saavutti sijan 16. == Lähteet == Luokka:Vuoden 2022 euroviisuedustuskappaleet Luokka:Azerbaidžanin euroviisuedustuskappaleet
Louis Alexandre Piccinni

Louis Alexandre Piccinni (1779 Pariisi – 1850) oli ranskalainen säveltäjä ja kapellimestari. Hänen sukujuurensa olivat italialaiset, ja hänen isoisänsä oli säveltäjä Niccolò Piccinni.PICCINNI, LOUIS ALEXANDRE. (1779-1850) Schubertiade Music & Arts Piccinni opiskeli pianonsoittoa, pääsi sitten Pariisin konservatorioon ja sai sävellysopetusta Jean-François Le Sueurilta. Vuosina 1803–1816 Piccinni oli Théâtre de la Porte Saint-Martinin kapellimestari, ja vuosina 1804–1818 hän osallistui Ludvig XVIII:n hovin musiikkielämään säestäjän tehtävissä. Piccinni opetti laulua ja pianonsoittoa Pariisissa vuoteen 1836. Tämän jälkeen hän työskenteli opettajana ja johtajana konservatorioissa Toulousessa. Myöhemmin hän muutti Strasbourgiin ja johti Baden-Badenin konsertteja. Piccinni palasi Pariisiin vuonna 1849 ja kuoli seuraavana vuonna. Piccinnin tuotantoon kuuluu yli 200 näyttämöteosta, joiden joukossa on 25 koomista oopperaa. Hän laati myös melodraamoja, baletteja ja muita teoksia. Piccinni teki lisäksi pianosovituksen Jean-François Le Sueurin teoksesta Ossian, ou Les bardes.Beyond Fingal's Cave: Ossian in the Musical Imagination James Porter == Lähteet == == Aiheesta muualla == * IMSLP: nuotteja Luokka:Ranskalaiset säveltäjät Luokka:Ranskalaiset kapellimestarit Luokka:Ranskalaiset oopperasäveltäjät Luokka:Vuonna 1779 syntyneet Luokka:Vuonna 1850 kuolleet Luokka:Romantiikan säveltäjät
Thyra Frank

Thyra Frank Rasmussen (s. 10. toukokuuta 1952 Skørping) on tanskalainen entinen Liberaalin allianssin poliitikko. Hän istui kansankäräjillä vuosina 2011–2015 ja toimi Tanskan vanhusministerinä vuosina 2016–2019. Thyra Frank on koulutukseltaan sairaanhoitaja, ja hän toimi vuodesta 1988 lähtien palvelukodin johtajana Frederiksbergissä. Hänen johdollaan asukkaiden elämänlaatu ja elinikä kasvoivat, ja hän sai laajaa mainetta sekä useita palkintoja. Hänet on muun muassa nimetty Dannebrogin ritarikuntaan. ==Lähteet== ==Aiheesta muualla== * Thyra Frank Tanskan kansankäräjien verkkosivuilla Luokka:Tanskan ministerit Luokka:Sairaanhoitajat Luokka:Vuonna 1952 syntyneet Luokka:Elävät henkilöt
New Vector

New Vector Ltd. on brittiläinen yhtiö, joka kehittää pikaviestinpalveluita. Sen tuotteita ovat Element-pikaviestinasiakasohjelmat ja Element Matrix Services -palvelu, joita markkinoidaan Element-tavaramerkillä. New Vector on myös suuresti mukana Matrix-protokollan kehitystyössä.https://techcrunch.com/2019/10/10/new-vector-scores-8-5m-to- plug-more-users-into-its-open-decentralized-messaging- matrix/https://matrix.org/blog/2019/10/10/new-vector-raises-8-5-m-to- accelerate-matrix-riot-modular/ https://www.eu-startups.com/2020/05/london- based-new-vector-nabs-e4-1-million-for-matrix-its-decentralised-comms- ecosystem/ == Tytäryhtiöt == New Vectorilla on ainakin seuraavat tytäryhtiöt: * Ranskalainen New Vector SARL * Yhdysvaltalainen Element Softaware Inc. == Katso myös == * Element * Element Matrix Services == Lähteet == == Aiheesta muualla == * Verkkosivusto * Git-arkistot Luokka:Brittiläiset yritykset Luokka:Ohjelmistoyhtiöt
Elaine Lau

Elaine Lau on kanadalainen pianisti ja äänirautapianisti.Biography Elaine Lau Lau valmistui Cincinnatin yliopiston College-Conservatory of Musicista, jossa opiskeli Eugene ja Elizabeth Pridonoffin johdolla, sekä The Glenn Gould Schoolissa. Hänen oppiaineensa olivat pianonsoitto (esiintyminen) ja pianopedagogiikka. Hänen opettajiensa joukossa olivat myös Peter Longworth, Valerie Tryon, June Caskey, Gwen Beamish, Golda Vainberg-Tatz ja Karl Ulrich Schnabel. Lau on soittanut solistina useiden orkesterien kanssa. Eri kokoonpanoista hänen yhteistyökumppaneihinsa ovat kuuluneet Canadian Chamber Ensemble, Contact Contemporary Music ja Kitchener–Waterloon sinfoniaorkesteri. Hän on esiintynyt sooloresitalistina muiden muassa Canadian Opera Companyn Piano Virtuoso -konserttisarjassa sekä Canadian Music Centren On the 13th! -pianokonserttisarjassa. Lau on sekä säännöllisesti kantaesittänyt uusia teoksia että tulkinnut standardiohjelmistoon kuuluvia teoksia.Elaine Lau The Royal Conservatory Hän oli Stephanie Chuan ja Joseph Ferrettin kanssa mukana perustamassa Torontossa toimivaa palkittua junctQín- kosketinsoitinkollektiivia, joka on omistautunut uuden musiikin esittämiselle. Ryhmä on tilannut teoksia useilta säveltäjiltä. Joseph Ferrettin kanssa Lau on myös soittanut duopianistina Kanadassa ja Yhdysvalloissa. Kaksikko on kantaesittänyt uusia teoksia ja levyttänyt Capstone Recordsille. Vuonna 2006 Laulla ja Ferrettillä oli Banff Centre for the Arts ja Creativityn taiteilijaresidenssi. Laun levytysten joukossa on ollut Redshift Recordsille tehty kuusikätisen nykypianomusiikin levytys reTHiNK (2020, rahoittajina FACTOR ja Canada Council). Vuonna 2021 hän esiintyi sopraano Kristin Mueller- Heaslipin kanssa säveltäjä Alex Eddingtonin albumilla A Present from a Small Distant World (Redshift Records).Elaine Lau Wilfrid Laurier University Lau toimi vuosien ajan Luccan oopperateatterin valmentajana ja korrepetiittorina. Vuosina 2005–2008 hän oli Pennsylvania Governor's School for the Artsin yhteistyöpianisti ja -kouluttaja. Vuonna 2003 Lau aloitti opettamisen Wilfrid Laurier -yliopistossa. Hän on toiminut henkilökunnan jäsenenä myös Oscar Peterson School of Musicissa (entisessä Royal Conservatory Schoolissa). Vuonna 2013 Lau pääsi Kanadan kansallisen nuoriso-orkesterin kosketinsoitinhenkilökunnan jäseneksi. Vuonna 2018 hänelle myönnettiin Ontarion rekisteröityjen musiikkiopettajien liiton Contribution to Teaching -palkinnon. == Lähteet == Luokka:Kanadalaiset pianistit Luokka:Syntymävuosi puuttuu Luokka:Elävät henkilöt
Hours (albumi)

Hours (tyyliteltynä 'Hours...') on englantilaisen muusikon David Bowien albumi, joka julkaistiin 21. syyskuuta 1999. == Kappaleet == # # # # # # # # # # == Kokoonpano == Lähde * David Bowie – laulu, kosketinsoittimet, akustinen kitara * Reeves Gabrels – sähkökitara, akustinen kitara, syntetisaattori * Mark Plati – basso, akustinen kitara, syntetisaattori * Mike Levesque – rummut == Arvostelut == * Allmusic: () linkki * Pitchfork: 6,2/10 * Soundi: David Bowie: Hours... Viitattu 2.1.2023. == Lähteet == Luokka:David Bowien albumit Luokka:Vuoden 1999 albumit
Element (täsmennyssivu)

Element tarkoittaa seuraavia asioita: == Tietotekniikka == Element on New Vectorin rekisteröimä tavaramerkki, jota käytetään seuraavissa: * Element, New Vectorin kehittämät avoimen lähdekoodin pikaviestinasiakasohjelmat * Element Matrix Services, New Vectorin Matrix-isännöintipalvelu, jota myydään erilaisina palvelupaketteina == Muut == * Element Skateboards, yhdysvaltalainen rullalautavalmistaja * Honda Element, Hondan crossover- automalli. == Lähde ==
Blaine (Tennessee)

Blaine (aikaisemmin Blaine's Crossroads)David H. Burr, "Map of Kentucky and Tennessee Exhibiting the Post Offices, Post Roads, Canals, Rail Roads, etc.," The American Atlas (J. Arrowsmith: 1839). Library of Congress American Memory Collection, 2015. on kaupunki Graingerin piirikunnassa, Tennesseen osavaltiossa Yhdysvalloissa. Sen väkiluku oli vuoden väestönlaskennassa 1 869. Blaine sai kaupunkioikeudet 1. marraskuuta 1978. Marvin Braden on toiminut Blainen pormestarina 2018 lähtien. == Väestö == Kaupungin asukkaista 94,78 prosenttia on valkoisia, 1,42 prosenttia intiaaneja ja 0,18 prosenttia afroamerikkalaisia. 2,66 prosenttia asukkaista eivät ole Yhdysvaltain kansalaisia. Kaupungin väestön keski-ikä on 37,9 vuotta. ==Kuvia kaupungista== Tiedosto:Cynthia-Lea-House-tn1.jpg|Cynthia Lea House. Tiedosto:Blaine-City- Hall-tn1.jpg|Blainen kaupungintalo ja kirjasto. Tiedosto:Shields-Tavern- Blaine-tn1.jpg|Shields' Tavern. ==Lähteet== ==Aiheesta muualla== * Kaupungin kotisivut Luokka:Tennesseen kaupungit
Komitea työväendemokratian ja kansainvälisen sosialismin puolesta

Komitea työväendemokratian ja kansainvälisen sosialismin puolesta () on yksi ensimmäisistä trotskilaisjärjestöistä Venäjällä. == KRDMS luominen == KRDSMS:n perusti Sergei Bijets vuonna 1990 Työväen kansainvälisen komitean (TKK) venäläiseksi osastoksi. KRDMS piti itseään Lev Trotskin vuonna 1928 perustaman bolševikki-leninistien liiton suorana seuraajana. Järjestö osallistui kampanjamateriaaliensa jakeluun ja osallistui aktiivisesti vuosien 1991 ja 1993 tapahtumiin Moskovassa sekä vastusti ”työnvastaisen” työlain käyttöönottoa. Valiokunta julkaisi Työväendemokratia -sanomalehteä. Vuonna 1993 organisaatio erosi TKK:n jäsenyydestä. Tuloksena muodostui kaksi samannimistä ryhmää. == KRDMS muutoksia == Vuonna 1998 KRDMS, muutti nimekseen Sosialistinen vastarinta (), ja sanomalehden nimeksi muutettiin Vasen etujoukko (). == KRDMS == Järjestön jäsenet kannattivat ”vallankumouksellisen työväenpuolueen” perustamista, joka ei liity mihinkään kansainvälisiin rakenteisiin. KRDMS aloitti marxilaisen työväenpuolueen kanssa yhdistävän keskustelun, jonka puitteissa pidettiin useita seminaareja Neuvostoliiton luokkaluonteesta. Yhdistymistä ei kuitenkaan koskaan tapahtunut. Vuonna 1998 Moskovassa pidetyssä KRDMS:n kuudennessa kongressissa yksi järjestön johtajista, Sergei Bijets, ehdotti liittymistä marxilaisen internationaalin komiteaan (KMT). Hänen ehdotuksensa ei sitten saanut tukea. Tammikuussa 1999 pidettiin seitsemäs kongressi, jossa järjestö päätti liittyä KMT:hen. Samassa kongressissa KRDMS nimettiin uudelleen Vallankumoukselliseksi työväenpuolueeksi. Boris Stomahin, erotettiin organisaatiosta samassa kongressissa. Luokka:Venäläiset järjestöt Luokka:Trotskilaiset järjestöt
Anadolu Ajansı

Anadolu Ajansı on Turkin valtiollinen uutistoimisto. Sen pääkonttori on Ankarassa, ja se tuotti vuonna 2020 uutisia 13 kielellä edelleenkäyttösopimukset huomioiden yhteensä 6 000:lle media-asiakkaalle. Toimiston rahoituksesta vastaa pääosin Turkin valtio, mutta sillä ei ole osakeyhtiössä enemmistöomistusta. ==Historia== Uutistoimisto perustettiin 6. huhtikuuta 1920 Turkin itsenäisyyssodan aikana, 17 päivää ennen väliaikaisen parlamentin ensimmäistä kokoontumista. Toimisto pitää perustajinaan kahta kansallismielistä aktivistia, journalisti Yunus Nadi Abalıoğlua ja kirjailija Halide Edib Adıvaria. Uusi toimisto otti tehtäväkseen sekä valistaa kotimaan kansalaisia, että puolustaa itsenäisyyttä haluavan maan kantoja ulkomaille. Kemal Atatürkin avulla toimistosta kehitettiin länsimaisen mallin mukainen, riippumaton uutispalvelu vuonna 1925. Toimiston itsenäinen asema turvattiin perustuslaissa, ja valtion omistusosuus on 2020-luvulle asti pysynyt alle 50 prosentin. Pääosan tuloistaan toimisto kuitenkin saa valtion rahoituksena. AK- puolueen noustua 2000-luvulla valtaan Recep Tayyip Erdoğanin johtama hallitus pyrki saamaan enemmän määräysvaltaa Anadolu Ajansın uutisointiin ja Kansainvälisen lehdistöinstituutin IPI:n mukaan toimiston katsottiin paljolti menettäneen puolueettomuutensa sisäpoliittisen paineen alla. Presidentillinen asetus vuonna 2018 antoi presidentille viideksi vuodeksi oikeuden nimittää toimiston johto sekä määrätä sen rahoituksesta, toiminnasta, organisaatiosta ja henkilöstöhallinnosta. Turkin vuoden 2019 paikallisvaalien aikana virallista tulospalvelua hoitanutta AA:ta syytettiin tulosseurannan keskeyttämisestä, kun eräs opposition ehdokas alkoi menestyä liian hyvin. Maaliskuussa 2021 IPI kiitti Turkin perustuslakituomioistuimen oikeuden kumoavaa päätöstä, jossa vuoden 2018 asetus katsottiin valtaosin laittomaksi. Presidentin valta päättää Anadolu Ajansın rahoituksesta kuitenkin säilyi, ja IPI katsoi Turkin hallituksen edelleen vaarantavan uutistoimiston toimituksellisen riippumattomuuden. ==Lähteet== Luokka:Viestintäyhtiöt Luokka:Uutistoimistot
Martti Rautajärvi

Martti Rautajärvi, vuoteen 1906 Blomgren (11. tammikuuta 1868 Pyhäjärvi Vpl – 30. lokakuuta 1927) oli suomalainen opettaja ja koulunjohtaja, joka sai maanviljelysneuvoksen arvonimen. Rautajärven vanhemmat olivat rovasti Otto Gustaf Blomgren ja Hilma Charlotta Rehbinder ja puoliso vuodesta 1895 Naemi Wilhelmina Sillfors. Rautajärvi kävi Suomalaista klassillista lyseota, mutta valmistui agronomiksi Mustialasta vuonna 1890. Hän toimi valmistuttuaan maanviljelijänä ja sitten opettajana, ensin Saarijärven Tarvaalan maanviljelys- ja karjakkokoulussa ja myöhemmin Peltosalmella karjanhoito- ja maanviljelyskoulussa ja Nurmeksessa Haapapuron maanviljelys- ja karjakkokouluissa 1897–1904. Nurmeksessa Rautajärvi oli samalla meijerin isännöitsijä. Myös Soanlahdella Rautajärvi toimi maanviljelys- ja karjakkokoulun opettajana ja johtajana. Pohjois-Karjalassa ollessaan Rautajärvi toimi lisäksi Metsähallituksen metsäkasöörinä. Vuonna 1908 hän siirtyi Mikkelin maalaiskuntaan Otavan maatalouskoulun johtajaksi, mitä tehtävää hän hoiti aina kuolemaansa asti. Rautajärvi oli Mikkelin maalaiskunnan kunnanvaltuuston jäsen ja hänellä oli myös maatalousalan kansallisia luottamustehtäviä. Maanviljelysneuvoksen arvonimen Rautajärvi sai vuonna 1926. ==Lähteet== Luokka:Maanviljelysneuvokset Luokka:Suomalaiset maanviljelijät Luokka:Suomalaiset opettajat Luokka:Suomen koulujen rehtorit Luokka:Suomen suuriruhtinaskunnan virkamiehet Luokka:Mikkelin maalaiskunnan kunnanvaltuutetut Luokka:Vuonna 1868 syntyneet Luokka:Vuonna 1927 kuolleet
Liikkeellä

Liikkeellä on Aivovuoto-nimisen rap-yhtyeen kolmas kokopitkä albumi, joka julkaistiin 3. huhtikuuta 2020. Albumi ilmestyi vinyylinä 8. toukokuuta 2020. Albumilta on ilmestynyt singlet ”Kadut ei tiedä”, ”Cadaques”, sekä ”Minä en aja/Ilmatyynyt”. == Kappaleet == # # # # # # # # # == Arvostelut == * Kulttuuritoimitus: Levykatsaus: Ikonika, Aivovuoto, Austra, Teitur Viitattu 8.5.2022. * Soundi: Levyarvio: Ei mitään abstraktia vatvomista – Aivovuoto tekee parhaansa mutta ei pidä itsestään turhaa meteliä Viitattu 8.5.2022. == Lähteet == Luokka:Aivovuodon albumit Luokka:Vuoden 2020 albumit
San Gillio

San Gillio () on kunta Italiassa Piemonten alueella sijaitsevassa Torinon metropolikaupungissa.San Gillio Sapere.it San Gillio Enciclopedia Treccani San Gillio Turismo Torino Vuoden 2022 alussa kunnassa oli arviolta 3 216 asukasta. ==Lähteet== ==Aiheesta muualla== Luokka:Torinon metropolikaupungin kunnat
Diklooriheksoksidi

Diklooriheksoksidi (Cl2O6) tai klooritrioksidi on kloorin ja hapen muodostama epäorgaaninen molekyyliyhdiste. ==Ominaisuudet ja valmistus== Huoneenlämpötilassa diklooriheksoksidi on tummanpunaista nestettä. Kiinteänä yhdiste on väriltään keltaista ja rakenne koostuu ClO2+\- ja ClO4--ioneista. Kaasufaasissa yhdiste koostuu Cl2O6-molekyyleistä ja nestemäisen yhdisteen rakenne ei ole täysin tiedossa. Diklooriheksoksidi on radikaali, mutta kuitenkin suhteellisen pysyvä. Yhdiste on erittäin voimakas hapetin ja reagoi kiivaasti erityisesti orgaanisten yhdisteiden kanssa. Diklooriheksoksidi reagoi veden kanssa kloorihapoksi ja perkloorihapoksi. :Cl2O6 \+ H2O → HClO3 \+ HClO4 Diklooriheksoksidia valmistetaan hapettamalla klooridioksidia otsonilla. :2 ClO2 \+ 2 O3 → Cl2O6 \+ 2 O2 ==Lähteet== Luokka:Klooriyhdisteet Luokka:Oksidit
Vasyl Holoborodko

Vasyl Holoborodko (7. huhtikuuta 1945 Adrianopil, Perevalskin piiri, Luhanskin alue, Ukrainan SNT) on ukrainalainen runoilija. Holoborodko julkaisi ensimmäiset runonsa 1964 kahdessa ukrainalaisessa kulttuurijulkaisussa Literaturna Ukrajina ja Dnipro. Hän joutui virallisen tahon hampaisiin ja julkaisukieltoon kriitikkojen arvostuksesta huolimatta. Hänet erotettiin 1967 Donetskin yliopistosta, koska hän oli levittänyt Ivan Dzjuban kirjaa Internationalismi vai venäläistäminen? Hän joutui asepalvelukseen Kaukoitään, ja palattuaan sieltä hän työskenteli raskaassa ruumiillisessa työssä. Holoborodkon runokuvissa on lapsenomaista taikaa ja ihmettä, ja niitä leimaa viattomuus. Runokokoelmia julkaistiin Ranskassa vuonna 1970. Ukrainassa hän sai runojaan julki aikakauslehdissä glasnostin ja perestroikan ansiosta 1985 ja 1988 kokoelman Zelen den ('Vihreä päivä'), jota Dzjuba kiitteli vuolaasti. Hänelle myönnettiin 1994 Taras Ševtšenkon palkinto. Kansanlauluihin perustuva kokoelma ilmestyi 2002, ja siinä on myös hänen teoreettinen kirjoituksensa ukrainalaisesta kosintatavasta. ==Lähteet== ==Aiheesta muualla== Luokka:Ukrainalaiset runoilijat Luokka:Vuonna 1945 syntyneet Luokka:Elävät henkilöt
Younès Chetali

pienoiskuva|Younès Chetali vuonna 2012. Younès Chetali (1949 Tunis – 21. huhtikuuta 2022) oli tunisialainen urheilujohtaja ja jalkapalloilija. Chetali toimi Tunisian olympiakomitean puheenjohtajana vuosina 2011–2013. Tunisian jalkapalloliiton puheenjohtajana hän toimi vuosina 1996–1997. Lisäksi Chetali toimi Tunisian virallisen delegaation johtajana Jalkapallon maailmanmestaruuskilpailuissa 1978. Jalkapalloilijana Chetali edusti Étoile Sportive du Sahelia. == Lähteet == Luokka:Tunisialaiset jalkapalloilijat Luokka:Tunisialaiset urheiluvaikuttajat Luokka:Vuonna 1949 syntyneet Luokka:Vuonna 2022 kuolleet
Mineralin murhat

Ainakin neljä murhaa jäi selvittämättömäksi Yhdysvalloissa Washingtonin osavaltion Mineralin lähettyvillä vuonna 1985. Tapaus sai laajaa julkisuutta mediassa ja siitä tehtiin jakso Unsolved Mysteries -televisiosarjaan. == Uhrit == Steven Harkins ja Ruth Cooper olivat viikonloppuretkellä. Ohikulkija löysi Harkinsin kaukaiselta leiripaikalta makuupussistaan päähän ammuttuna. Pariskunnan koira, joka oli myös ammuttu, löydettiin viikko myöhmmin ja Cooperin ruumis lokakuun 26–28. Hänen kallonsa löytyi aikaisemmin parin kymmenen metrin päässä hänen ruumiistaan. Neljä kuukautta myöhemmin katosivat Diana Robertson ja hänen miesystävä Michael Lloyd Riemer ollessaan tarkastamassa metsästysansoja. Heidän 2-vuotias tyttärensä löytyi hyväkuntoisena Retkeilijä löysi Riemerin kallon 26. maaliskuuta 2011 vanhalta metsätieltä. Robertsonin ruumis löydettiin noin mailin päästä helmikuussa 1986. Häntä oli puukotettu useita kertoja ja hänen kaulansa ympärille oli sidottu sukka. == Lähteet == Luokka:Murhat Washingtonissa Luokka:Selvittämättömät henkirikokset Yhdysvalloissa Luokka:Vuoden 1985 rikokset
Ulla Virtanen

Ulla Virtanen on muun muassa seuraavien henkilöiden nimi: * Ulla Virtanen (s. 1982), suomalainen juoksija * Ulla Virtanen (s. 1980), suomalainen näyttelijä
Kinoset

Kinoset Oy on yksityinen suomalainen elokuvateatteriketju, joka toimii kolmella paikkakunnalla. Yritys on perustettu 1997 ja sillä on elokuvateatterit Huittisissa, Loimaalla ja Sastamalassa. == Elokuvateatterit == Kinoset Oy:n kolmessa elokuvateatterissa on neljä salia: Kino 1-2 Huittisissa on yrityksen ainoa monisaliteatteri. Huittisten elokuvateatteri on ketjun uusin teatteri, se avattiin huhtikuussa 2010.Viimeisin ketjuun liitetty elokuvateatteri on Bio Sastamala (2012). Kinoset luopui Someron Jukolasta 2024. * Kino 1-2, Huittinen * Kinoma, Loimaa * Bio Sastamala, Sastamala ==Lähteet== ==Aiheesta muualla== * Yrityksen verkkosivusto Luokka:Suomen elokuvateatterit Luokka:Suomalaiset elokuvayhtiöt
Hukkakaurat

Hukkakaurat on Tomi Saarijärven ohjaama ja käsikirjoittama suomalainen independent-tuotantona tehty draamaelokuva vuodelta 2015 Elokuva sijoittuu 1980-luvun Etelä-Pohjanmaalle, jossa Jari karkaa armeijasta simputuksen vuoksi ja piileskelee kotikylällään kiinniottajia. Hän saa apua kylään muuttaneelta Tepolta. == Lähteet == Luokka:Vuoden 2015 suomalaiset elokuvat Luokka:Suomalaiset draamaelokuvat Luokka:Suomalaiset independent-elokuvat
Cessna 406 Caravan II

Cessna 406 Caravan II on kaksimoottorinen täysmetallirakenteinen lentokone, jossa on sisäänvedettävä nokkapyörä. Moottorin valmistaa Reims Aviation yhteistyössä Cessnan kanssa. Koneessa on neljätoista istuinpaikkaa: 12 matkustajapaikka ja yhden tai kahden hengen miehistö. Sitä valmistettiin 1983–2013. Se on tarkoitettu matkustaja- ja pienrahtikuljetukseen.Reims-Cessna 406 Caravan II Aerocorner.com. Viitattu 8.5.2022 == Lähde == ==Aiheesta muualla== Luokka:yhdysvaltalaiset matkustajalentokoneet Luokka:Ranskalaiset matkustajalentokoneet Luokka:Cessnan ilma-alukset
Cinemahouse

Cinemahouse Oy on yksityinen suomalainen elokuvateatteriketju, jolla on elokuvateatterit Kaarinassa, Turussa, Laitilassa ja Salossa. == Elokuvateatterit == Cinemahouse Oy:n neljässä elokuvateatterissa on yhteensä yhdeksän salia: teattereista suurin on Kaarinassa sijaitseva 299-paikkainen Kino Piispanristi, jossa on viisi salia. Kinotour-kiertue-elokuvateatteri oli aikaisemmin osa Cinemahousea, mutta nykyisin sitä operoi Kino Events Finland Oy. * Kino Diana, Turku * Kino Piispanristi, Kaarina * Laitilan Kino, Laitila * Lumo, Salo == Viitteet == Luokka:Suomen elokuvateatterit Luokka:Suomalaiset elokuvayhtiöt
Noah Jupe

Noah Jupe (s. 25. helmikuuta 2005 Lontoo, Englanti, Yhdistynyt kuningaskunta) on englantilainen näyttelijä, joka on näytellyt muun muassa elokuvissa Wonder (2017), Hiljainen paikka (2018) ja Hiljainen paikka: Osa 2 (2020), Le Mans 66 – täydellä teholla (2019) sekä Honey Boy (2019). == Aiheesta muualla == * Luokka:Elävät henkilöt Luokka:Vuonna 2005 syntyneet Luokka:Englantilaiset näyttelijät
TMB Cinema

TMB Cinema Oy on yksityinen suomalainen elokuvateatteriketju, jolla on elokuvateatterit Akaassa, Heinolassa, Pieksämäellä ja Valkeakoskella. == Elokuvateatterit == TMB Cineman Oy:n kaikki neljä elokuvateatteria ovat yksisalisia. * Kino-Toijala, Akaa * Elokuvateatteri Elo, Heinola * Kinomania, Pieksämäki * Kino Sampo, Valkeakoski == Viitteet == Luokka:Suomen elokuvateatterit Luokka:Suomalaiset elokuvayhtiöt
Leikkuulauta

pienoiskuva|Muovinen leikkuulauta Leikkuulauta on lauta, jolle voidaan asettaa materiaalia leikkausta varten. Keittiön leikkuulautaa käytetään yleisesti ruoan valmistukseen, mutta leikkuulautoja löytyy myös mm. muiden raaka- aineiden, kuten nahan tai muovin, leikkaamiseen. Keittiön leikkuulaudat valmistetaan usein puusta tai muovista, ja niitä on eri leveyksiä ja kokoja. Leikkuulautoja voidaan tehdä myös lasista, teräksestä tai marmorista. Luokka:Keittiövälineet
Cinemanse

Cinemanse Oy on suomalainen elokuvien levitys- ja maahantuontiyhtiö, joka on perustettu 2014. Yhtiö on levittänyt suomalaisiin elokuvateattereihin yli 70 pitkää elokuvaa painottuen art house -elokuviin. Aurora Studios osti Cinemansen 2021. Cinemansesta tuli Aurora Studiosin tytäryhtiö ja Cinemansen perustajasta ja omistajasta Hanna Lajusesta Aurora Studios Oy:n levitysjohtaja ja johtoryhmän jäsen. Cinemanse on levittänyt vuodesta 2023 tanskalaisen Scanboxin elokuvat Suomeen. == Viitteet == Luokka:Suomalaiset elokuvalevittäjät == Aiheesta muualla == * * Cinemansen verkkosivut * Kalle Kinnunen: Tarinan lumoissa - Hanna Lajusen maahantuontiyhtiö on elokuva-alan menestystarina. Suomen Kuvalehti 6.7.2023
Walker Scobell

Walker Scobell (s.2009) on yhdysvaltalainen näyttelijä, joka tuli tunnetuksi esittäessään nuorta Ryan Reynoldsia Shawn Levyn ohjaamassa elokuvassa The Adam Project. Huhtikuussa 2022 paljastettiin, että Scobell esittää Percy Jacksonia televisiosarjassa Percy Jackson ja olymposlaiset. Luokka:Elävät henkilöt Luokka:Vuonna 2009 syntyneet Luokka:Yhdysvaltalaiset näyttelijät
Bertel Haarder

Bertel Geismar Haarder (s. 7. syyskuuta 1944 Holbøl) on tanskalainen Venstren poliitikko. Hän on istunut kansankäräjillä vuosina 1975–1999 ja uudestaan vuodesta 2005. Lisäksi hän on toiminut useaan kertaan ministerinä ja ollut Euroopan parlamentin jäsen vuosina 1994–2001. Haarder on ollut opetusministeri vuosina 1982–1993, tutkimusministeri 1987–1993, maahanmuuttoministeri 2001–2005, eurooppaministeri 2001–2003, kehitysapuministeri 2004–2005, opetus- ja kirkkoministeri 2005–2007, opetus- ja pohjoismaaministeri 2007–2007, sisä- ja terveysministeri 2010–2011 sekä kulttuuri- ja kirkkoministeri 2015–2016. Hän on päivien määrässä mitattuna toiminut Tanskassa ministerinä kauemmin kuin kukaan toinen poliitikko. Hän teki ennätyksensä lokakuussa 2016, jolloin hän oli toiminut eri ministerinviroissa 7853 päivää, eli päivän kauemmin kuin ennätyksen entinen haltija Kristen Bording. Ennen poliitikon uraansa Haarder työskenteli opettajana, ja monet hänen tehtävänsä politiikassa ovatkin liittyneet koulutukseen. ==Lähteet== ==Aiheesta muualla== * Bertel Haarder Tanskan kansankäräjien verkkosivuilla * Luokka:Tanskan ministerit Luokka:Tanskan kulttuuriministerit Luokka:Tanskan sisäministerit Luokka:Tanskan opetusministerit Luokka:Tanskalaiset europarlamentaarikot Luokka:Tanskalaiset opettajat Luokka:Vuonna 1944 syntyneet Luokka:Elävät henkilöt
Kokkolan kaupunginvaltuusto

Kokkolan kaupunginvaltuusto on Kokkolan ylin päättävä elin. Kaupunginvaltuustossa on 43 valtuutettua.Kokkola.fi: Kaupunginvaltuusto Vuoden 2021 kunnallisvaaleissa äänestysprosentti oli 55,0 % ja suurimmat puolueet olivat Keskusta (23,0 %, 10 paikkaa) ja SDP (18,7 %, 8 paikkaa)YLE: Vaalit 2021 Kokkola ==Lähteet== Luokka:Kokkolan hallinto Luokka:Suomen kaupunginvaltuustot
Maastojuoksun Suomen-mestaruuskilpailut 2022

Maastojuoksun Suomen-mestaruuskilpailut 2022 käytiin 8. toukokuuta Nakkilassa. Järjestävänä seurana toimi Nakkilan Vire yhdessä Noormarkun Nopsan kanssa. == Mitalistit == Laji Kultaa Hopeaa Pronssia Miehet 4 km Eemil Helander, Jyväskylän Kenttäurheilijat, 11.36 Mika Kotiranta, Joensuun Kataja, 11.46 Ossi Kekki, Lahden Ahkera, 11.48 Miehet 10 km Mustafe Muuse, Turun Urheiluliitto, 30.34 Ossi Kekki, Lahden Ahkera, 30.46 Antti Ihamäki, Alajärven Ankkurit, 31.10 Naiset 4 km Nathalie Blomqvist, IK Falken, 13.04 Kristiina Mäki, Lahden Ahkera, 13.28 Saija Seppä, Suolahden Urho, 14.08 Naiset 10 km Camilla Richardsson, Esbo IF, 35.01 Johanna Peiponen, Rovaniemen Lappi, 35.07 Susanna Saapunki, Pudasjärven Urheilijat, 35.54 M22 6 km Niko Putkinen, Karhulan Katajaiset, 19.08 Walte Hautala, Lahden Ahkera, 19.21 Tuure Haapanen, Turun Urheiluliitto, 19.37 N22 4 km Moona Korkealaakso, Lappeenrannan Urheilu- Miehet, 13.22 Reetta Joronen, Joensuun Kataja, 14.21 Janette Vänttinen, Helsingin Kisa-Veikot, 14.22 M19 6 km Mikko Kauppinen, Vieremän Koitto, 18.46 Karlos Kemppaala, Viipurin Urheilijat, 18.49 Valter Joensuu, IK Falken, 19.42 N19 4 km Ilona Mononen, Lahden Ahkera, 13.23 Nelli Viskari, Lappeenrannan Urheilu-Miehet, 14.51 Melissa Kykyri, Kälviän Tarmo, 14.54 M17 4km Luukas Kontro, Jyväskylän Kenttäurheilijat, 12.44 Eemeli Hirvonen, Joensuun Kataja, 12.49 Eetu Valtola, Mikkelin Kilpa-Veikot, 12.53 N17 4km Saana Lappalainen, Seinäjoen Seudun Urheilijat, 14.42 Miina Kilpeläinen, Viipurin Urheilijat, 14.47 Ea Vuori, Lahden Ahkera, 14.58 Lähde == Lähteet == Luokka:Maastojuoksun Suomen-mestaruuskilpailut Luokka:Vuoden 2022 yleisurheilu Luokka:Nakkilan urheilu
EV Regensburg

Eisbären Regensburg on saksalainen jääkiekkojoukkue Regensburgin kaupungista. Joukkue on perustettu vuonna 1962 ja se pelaa Saksan toiseksi korkeimmalla sarjatasolla DEL2-liigassa. == Pelaajat == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 31 Olivier Roy L 2025 Causapscal, Québec, Kanada 41 Eetu Laurikainen L 2025 Jyväskylä, Suomi 75 Jonas Neffin L 2025 Iserlohn, Saksa Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 18 Sandro Mayr L 2025 Kufstein, Itävalta 26 Moritz Köttstorfer L 2025 Hausham, Saksa 43 Xaver Tippmann L 2025 Füssen, Saksa 55 Jakob Weber (A) L 2025 Regensburg, Saksa 72 André Bühler L 2025 Kempten, Saksa 78 Korbinian Schütz L 2025 Regensburg, Saksa 92 Patrick Demetz L 2025 Bressanone, Italia Sean Giles L 2025 Colorado Springs, Colorado, Yhdysvallat Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 5 Christoph Schmidt L H 2025 Regensburg, Saksa 13 Marvin Schmid R H 2025 Memmingen, Saksa 16 Timo Kose L H 2026 Landshut, Saksa 17 Niklas Zeilbeck R H Juniori 19 Constantin Ontl L H 2025 Bad Tölz, Saksa 22 Yuma Grimm L H 2025 Rosenheim, Saksa 24 Lukas Heger L H 2024 Schongau, Saksa 36 Pierre Preto L KH / VLH 2025 Speyer, Saksa 44 Olle Liss R OLH 2025 Dala-Floda, Ruotsi 69 Nikola Gajovský (C) L KH 2025 Písek, Tšekki, Tšekkoslovakia 81 Kevin Slezak L H 2025 Bad Aibling, Saksa 86 Corey Trivino L KH 2025 Toronto, Ontario, Kanada 88 Tyler Wong R OLH / KH 2025 Airdrie, Alberta, Kanada 91 Ryon Moser L LH 2025 Alliston, Ontario, Kanada 93 David Morley R KH / OLH 2025 Richmond Hill, Ontario, Kanada ===Joukkueenjohto=== * Päävalmentaja: Ville Hämäläinen * Apuvalmentaja: Jan Šuráň * Maalivahtivalmentaja: Jochen Vollmer * Huoltopäällikkö: Torsten Donth * Huoltopäällikkö: Tom Pirkenseer * Huoltopäällikkö: Christian Reißer * Toimitusjohtaja: Christian Sommerer Lähde: EliteProspectshttps://www.eliteprospects.com/team/976/eisbaren-regensburg Viitattu 8.5.2022. == Lähteet == ==Aiheesta muualla== *Viralliset kotisivut Luokka:Saksalaiset jääkiekkoseurat Luokka:Vuonna 1962 perustetut urheiluseurat Luokka:Regensburg
Politiikka-Suomi

Politiikka-Suomi on suomalaista politiikkaa ja poliitikkoja käsittelevä dokumenttisarja, joka julkaistiin Ylellä lokakuussa 2021. Sarjan ovat luoneet muiden muassa Jussi Jormanainen, Pekka Laine, Olli Laine ja J. P. Pulkkinen. Politiikka-Suomi on palkittu Suuren journalistipalkinnon vuoden journalistisena tekona sekä kahdella Kultaisella Venlalla (paras uutis- ja ajankohtaisohjelma; paras uusi ohjelma). ==Lähteet== Luokka:2020-luvun suomalaiset dokumenttiohjelmat
Bertram Goodhue

Bertram Grosvenor Goodhue (28. huhtikuuta 1869 – 23. huhtikuuta 1924) oli yhdysvaltalainen arkkitehti. Goodhue ei saanut muodollista arkkitehtikoulutusta, vaan harjoitteli alaa oppipoikana vuoteen 1891 asti. Hän toimi uransa alussa Bostonissa. Siellä hän oli vuonna 1897 perustamassa käsityötaitoja edistänyttä Arts and crafts -liikettä. Hän perehtyi myös typografiaan ja kirjasuunnitteluun. Hän loi vuonna 1896 Cheltenham- kirjasintyypin, jota alettiin käyttää The New York Timesin otsikkotyyppinä. Vuonna 1891 Goodhue ja Ralph Adams Cram perustivat arkkitehtitoimiston New Yorkiin. Toimisto saavutti vahvan aseman uusgottilaisten rakennusten suunnittelussa. Uusgoottilaisen rakennusten lisäksi Goodhue kokeili urallaan monia eri tyylilajeja, ja häntä pidetään Art deco -tyylin varhaisena kehittäjänä. . Goodhue on suunnitellut muun muassa Saint Thomas -kirkon New Yorkiin (valmistunut 1914), El Fureidis -kartanon Kaliforniaan (1915), Chicagon yliopiston Rockefeller-kappelin (1928) ja Nebraskan osavaltion Capitol-rakennuksen (1932). Goodhue edisti huomattavasti Eliel Saarisen vuonna 1923 alkaneen Amerikan-kauden alkuvaihetta. Sekä Goodhue että Saarinen edustivat näkemystä, että arkkitehtuuria tuli kehittää kohti uusia muotoja, jotka vastaisivat ajan kulttuurista kehitystä. Se merkitsi uusgoottilaisuudesta irrottautumista. ==Lähteet== Luokka:Vuonna 1869 syntyneet Luokka:Vuonna 1924 kuolleet Luokka:Yhdysvaltalaiset arkkitehdit
Reaktiovideo

Reaktiovideo on video, jolla näytetään yhden tai useamman henkilön reaktioita esimerkiksi musiikkikappaleeseen, peliin tai televisiosarjaan. Reagoija kuvailee katsomaansa videota ja saattaa välillä keskeyttää sen katsomisen kommentoidakseen sitä. Reaktiovideoita julkaistaan paljon esimerkiksi YouTubessa ja Tiktokissa. Televisiossa samaa logiikkaa on käytetty esimerkiksi Sohvaperunat-tositelevisiosarjassa. Suomalaisten reaktiokanavien toimintaa rajoittaa Suomen tiukka tekijänoikeuslainsäädäntö, joka rajoittaa alkuperäismateriaalin käyttöä. Yhdysvalloissa tekijänoikeuksiin suhtaudutaan vapaammin. Jotkut Youtubettajat julkaisevat reaktiovideoita toisten Youtubettajien videoista. == Lähteet == Luokka:Videonlevityssivustot Luokka:Internet-kulttuuri
Oyster Bay (New York)

Oyster Bay on kunta (town) New Yorkin osavaltiossa, Yhdysvalloissa. Sen väkiluku oli 301 332 vuonna 2020. Kunta sijaitsee Nassaun piirikunnassa, New Yorkin metropolialueella. == Maantiede == Oyster Bay sijaitsee New Yorkin osavaltion Long Islandilla, Nassaun piirikunnassa. Oyster Bayn kuntaan kuuluu 9 kylää ja 50 paikallishallinnotonta aluetta. Oyster Bay yltää Long Islandin pohjoisrannikolta etelärannikolle asti. Oyster Baystä on linnuntietä noin 40 kilometrin matka New Yorkiin. == Väestö == Vuonna 2020 Oyster Bayn 301 332 asukkaasta valkoisia oli 78,5 %, aasialaisia 13,6 %, mustia 2,3 % ja alkuperäisasukkaita 0,2 %. 22,4 % asukkaista puhui kotonaan jotain muuta kieltä kuin englantia ja 16,5 % asukkaista oli syntynyt ulkomailla. == Lähteet == == Aiheesta muualla == Luokka:Nassaun piirikunta (New York) Luokka:New Yorkin kunnat
Liza Lim

Liza Lim (s. 30. elokuuta 1966 Perth) on australialainen säveltäjä.Lim, Liza Ricordi Limin tuotantoon kuuluvat muiden muassa oopperat The Oresteia (1993), Moon Spirit Feasting (2000), The Navigator (2007) ja Tree of Codes (2016). Hän sävelsi myös genrerajoja rikkovan perkussiorituaalin tai oopperan Atlas of the Sky (2018). Limiltä ovat tilanneet teoksia muiden muassa Los Angelesin filharmonikot, Baijerin radion sinfoniaorkesteri, BBC:n sinfoniaorkesteri, Ensemble InterContemporain, Klangforum Wien ja Arditti Quartet. Limin teoksia on esitetty myös useilla festivaaleilla, kuten Spoleton festivaalissa, Venetsian biennaalissa ja Luzernin festivaalissa. Lim on saanut urallaan useita palkintoja ja tunnustuksia; esimerkiksi vuonna 2018 hänelle myönnettiin Don Banks Music Award. Vuosina 2005 ja 2006 hän oli Sydneyn sinfoniaorkesterin residenssisäveltäjä. Hän on toiminut Sydneyn musiikkikonservatorion sävellysprofessorina. Limin teoksia on kustantanut Casa Ricordi, ja levytyksiä hänen teoksiaan on julkaistu muun muassa Kairos-levymerkillä. == Lähteet == == Aiheesta muualla == * Viralliset sivut Luokka:Australialaiset säveltäjät Luokka:Oopperasäveltäjät Luokka:Vuonna 1966 syntyneet Luokka:Elävät henkilöt
Le Rire

Le Rire ( "Nauru") oli ranskalainen kerran viikossa ilmestynyt pilalehti, jota julkaistiin vuosina 1894–1971. Le Rireä ei julkaistu vuosina 1940–1945, eikä vuoden 1949 lopun ja syyskuun 1951 välisenä aikana. Vuodesta 1946 lähtien Le Rire ilmestyi vain kerran kuukaudessa. Le Riren perusti Pariisissa vuonna 1894 Félix Juven, joka toimi myös lehden vastaavana toimittajana. Le Riren levikki oli alkuvuosina 100 000 kappaletta, mikä teki siitä yhden Ranskan ja Euroopan menestyneimmistä kuvitetuista satiirilehdistä. Lehteä kuvittivat muun muassa Abel Faivre, Caran d'Ache, Charles Léandré, Leonetto Cappiello, Georges Jeanniot, Lucien Metivet, Benjamin Rabier, Henri de Toulouse-Lautrec ja Théophile-Alexandre Steinlen. Le Rire pilkkasi Belle Époquen ja 1900-luvun alkupuoliskon ilmiöitä ja kuuluisuuksia sekä valotti satiirin avulla poliittisia ja yhteiskunnallisia tapahtumia. == Lähteet == Luokka:Pilalehdet Luokka:Ranskalaiset aikakauslehdet